Greek Legal Document

Category: 158

Content:
25. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 125 της 28 Φεβρ./7 Μαρτ. 1975 (ΦΕΚ Α΄  37) Περί συμπληρώσεως του από 2.8.58 Β.Δ/τος «περί Οργανισμού Σχολής Δοκίμων Σημαιοφόρων Λιμενικών». Έχοντες υπ’ όψει: α.Τα άρθρ. 1 παρ. 1 και 2 παρ. 1 του Ν.Δ. 3596/56 «περί αρμοδιοτήτων Υπουργείου Εθνικής Αμύνης επί θεμάτων αφορώντων εις την συμβολήν του Λιμενικού Σώματος εις την Εθνικήν Άμυναν και Ασφάλειαν της Χώρας» (ΦΕΚ 240 Α΄). β.Τα άρθρ. 1 έως 3 του Α.Ν. 428/37 «περί της εν τω Β.Ν. εκπαιδεύσεως» (ΦΕΚ 15 Α΄). γ.Τον Νόμ. 1014/49 «περί κατατάξεως Λιμενικών Δοκίμων και κανονισμού της αρχαιότητός των ως Αξιωματικών». δ.Τα άρθρ. 5 παρ. 3 και 9 παρ. 18 του Ν.Δ. 58/68 «περί ΥΕΘΑ» (ΦΕΚ 295 Α΄). ε.Απόφασιν του Ανωτάτου Ναυτικού Συμβουλίου (πρακτικόν υπ’ αριθ. 28 από 23.9.74). ς.Την υπ’ αριθ. 3/1975 γνωμοδότησιν του Συμβουλίου Επικρατείας, προτάσει των Ημετέρων επί της Εθνικής Αμύνης και Εμπορικής Ναυτιλίας Υπουργών, απεφασίσαμεν και διατάσσομεν: Άρθρ1.-1.Εις την παρ. 1 του άρθρ. 7 του Β.Δ. της 2.8.1958 «περί Οργανισμού Σχολής Δοκίμων Σημαιοφόρων Λιμενικών» (ανωτ. αριθ. 15) ως ετροποποιήθη δια του άρθρου μόνου του Β.Δ. 384/70 (ανωτ. αριθ. 20) προστίθεται το μάθημα «τέχνη των διαλέξεων», υπ’ αύξοντα αριθ. 34 ως  ακολούθως:«Τέχνη των διαλέξεων, Αξιωματικός ή ιδιώτης:κατάλληλος Αξιωματικός των Ε.Δ. ή καθηγητής Άνωτάτης Πανεπιστημιακής Σχολής κατά προτίμησιν Νομικής ή Δικηγόρος. 2.Εις την παρ. 1 του άρθρ. 14 του Β.Δ. της 2.8.1958 «περί Οργανισμού Σχολής Δοκίμων Σημαιοφόρων Λιμενικών» ως ετροποποιήθη δια του άρθρου μόνου, του Β.Δ. 384/70, προστίθεται εις τα μαθήματα χειμερινής περιόδου 1ου και 2ου τετραμήνου το μάθημα «τέχνη των διαλέξεων» του ανωτάτου ορίου βαθμολογίας (ΑΟΒ) τούτου, οριζομένου εις 120, ΑΟΒ συνόλου μαθημάτων 3.200, 6/10 ΑΟΒ συνόλου μαθημάτων 1920. 3.Εις την παρ. 5 του άρθρ. 14 του αυτού ως άνω Β.Δ/τος εις τα μαθήματα εκτός ομάδος της χειμερινής περιόδου προστίθεται το μάθημα «τέχνη των διαλέξεων». Άρθρ.2.-Εις τους αυτούς επί της Εθνικής Αμύνης και Εμπορικής Ναυτιλίας Υπουργούς, ανατίθεμεν την δημοσίευσιν και εκτέλεσιν του παρόντος Π.Δ/τος.